《暮春同于桐江汪钟如吴五崖游张氏园晚过啸公房并蒲浪 其二》
清代·田雯

蓝尾酒香寒禁火，担头饧熟软胶牙。可怜前日清明雨，悔不来胶下泽车。

随地编篱铺石子，隔轩栽竹映窗纱。催人节物春光老，堕尽柳绵开楝花。

作者简介：（1635—1704）清山东德州人，字纶霞，又字子纶、紫纶、号漪亭，又号山𧅁子，晚号蒙斋。康熙三年进士，授中书，累迁工部郎中，督江南学政，历江宁、贵州巡抚，官至户部侍郎。诗师黄山谷，欲以奇丽驾王士禛之上。有《古欢堂集》、《黔书》等。